stanford-oval/wikipedia huggingface dataset:
סמאקוויל (WWE)
עלילות

| --- | --- |

תפקיד:: שם:
צוות השידור: טום פיליפס
צוות השידור: דייוויד אוטונגה
כרוז: גרג המילטון
שופטים: דנילו אנפיביו
שופטים: ריאן טראן
האירוע כלל קרבות שנבעו מעלילות מתוסרטות מהתוכנית השבועית סמאקדאון.
ב-21 במאי בתוכנית סמאקדאון, דולף זיגלר שנעדר מאז האירוע רויאל ראמבל, ערך את חזרתו המפתיעה ותקף את קופי קינגסטון. לאחר מכן, זיגלר הסביר את הסיבה לתקיפה ואמר שהוא היה אמור להיות זה שצריך לקבל את ההזדמנות להתחרות על אליפות ה-WWE ברסלמניה 35 במקום קינגסטון. בנוסף לכך, הוא אמר שהוא ינצח את קינגסטון ויזכה בתואר, ולאחר מכן הקרב ביניהם הפך לרשמי לאירוע סופר שואודאון בערב הסעודית. באירוע זה, זיגלר נוצח. באירוע סטומפינג גראונדס, זיגלר כשל בניסיונו פעם נוספת לזכות בתואר לאחר שהפסיד לקינגסטון בקרב כלוב. ב-24 ביוני בתוכנית Raw, קופי קינגסטון, ניצח את קווין אואנס וסמי זיין בקרבות יחידים שונים (קינגסטון ואואנס הופיעו בתוכנית כחלק מחוק הויילד קארד). לאחר קרבות אלו, קינגסטון הותקף על ידי סמואה ג'ו. באירוע חוקי אקסטרים, קינגסטון ניצח את סמואה ג'ו. ב-18 ביולי, קרב משולש על אליפות ה-WWE נקבע לאירוע סמאקוויל.
באירוע כסף בבנק, ביילי ניצחה בקרב הכסף בבנק של הנשים ומאוחר יותר באותו הערב, היא פדתה את המזוודה על אלופת הנשים החדשה של סמאקדאון, שארלוט פלייר, לאחר שניצחה דקות ספורות לפני את בקי לינץ'. ב-4 ביוני בתוכנית סמאקדאון, פלייר השתתפה בקרב משולש נגד כרמלה ונציגת Raw, אלכסה בליס, שהופיעה בתוכנית כחלק מחוק הויילד קארד, כדי לנסות לקבל את הקרב החוזר שלה על התואר נגד ביילי. בסופו של דבר, בקרב זה ניצחה בליס ובעקבות זאת היא זו שתתחרה מול ביילי על אליפות הנשים של סמאקדאון בסטומפינג גראונדס. באירוע זה, בליס נוצחה. באירוע חוקי אקסטרים, בליס כשלה בניסיונה פעם נוספת לזכות בתואר לאחר שהפסידה לביילי בקרב האנדיקאפ 2 נגד 1, כשהצטוותה לשורות ניקי קרוס. ב-18 ביולי, קרב משולש על אליפות הנשים של סמאקדאון נקבע לאירוע סמאקוויל. מנגד, קרב זה הוסר מרשימת הקרבות ב-27 ביולי.
במופע המקדים לאירוע חוקי אקסטרים, שינסקה נקאמורה ניצח את פין באלור וזכה באליפות הבין יבשתית. קרב חוזר בין השניים נקבע לאירוע סמאקוויל. לעומת זאת, באלור הוסר מהקרב ב-27 ביולי לאחר שספג פציעה.
בנוסף לקרבות, דווח שתהיה הופעה מוזיקלית של אליאס.
תוצאות

| מס' | תוצאות | התניות | זמן |
| --- | --- | --- | --- |
| D1 | הניו דיי (ביג אי ואקסבייר וודס) (א) ניצחו את The B-Team (בו דאלאס וקורטיס אקסל) | קרב זוגות משולש על אליפות הזוגות של סמאקדאון | לא ידוע |
| D2 | אליסטר בלאק ניצח את אנדרדה (עם זלינה וגה) | קרב יחידים | לא ידוע |
| D3 | Heavy Machinery (אוטיס וטאקר) ניצחו את The Authors of Pain (אקאם ורזאר) | קרב זוגות | לא ידוע |
| D4 | The IIconics (בילי קיי ופייטון רויס) (א) ניצחו את הקאבוקי ווריורס (אסקה וקיירי סיין) | קרב זוגות על אליפות זוגות הנשים של ה-WWE | לא ידוע |
| D5 | סמי זיין ניצח את אפולו קרוז | קרב יחידים | לא ידוע |
| 6 | שינסקה נקאמורה (א) ניצח את עלי | קרב יחידים על האליפות הבין יבשתית | 08:05 |
| 7 | קווין אואנס ניצח את אליאס | קרב יחידים | 04:50 |
| 8 | קופי קינגסטון (א) ניצח את סמואה ג'ו ודולף זיגלר | קרב משולש על אליפות ה-WWE | 12:15 |
(א) - מתייחס למתאבק/מתאבקים שהגיעו לקרב כאלוף/אלופים D - מציין שהקרב היה קרב חושך (קרב שלא שודר בטלוויזיה)
הערות שוליים

↑  ה-WWE הודיעו על קיום אירוע ספיישל לערוץ הנטוורק בשם סמאקוויל; שני קרבות פורסמו
↑  דיווח רפואי לגבי פין באלור
עבדאללה אבן ג'חש

| --- | --- |
 לידה:  580 מכה, ערב הסעודית 
 פטירה:  625 (בגיל 45 בערך) הר אוחוד, ערב הסעודית 
 השקפה דתית:  אסלאם 
 
עבדאללה אבן ג'חש (בערבית: عَبْد ٱلله ابْن جَحْش, 586 – 625) היה מהצחאבה, גיסו של הנביא מוחמד, ואחיה של זינב בנת ג'חש.
משפחתו

אביו היה ג'חש בן ריאב, ואמו הייתה אומיימה בנת עבד אל-מוטליב. אחיו היו אבו אחמד בן ג'חש ועוביידאללה בן ג'חש, אחיותיו היו זינב בנת ג'חש חמנה בנת ג'חש, וחביבה בנת ג'חש. אשתו הייתה פאטימה בנת אבי חובייש, ובנו היה מוחמד אבן עבדאללה בן ג'חש.
מותו

עבדאללה אבן ג'חש נהרג בקרב אוחוד, על ידי אל-אח'נס בן שריק בן עמרו.
ראו גם

אבו בכר
עומר בן אל-ח'טאב
הערות שוליים

↑  What is the meaning of Jahsh, the name Jahsh means, Jahsh stands for, thenamesdictionary.com
↑  'Abdullah ibn Jahsh - SunnahOnline.com, sunnahonline.com
סינאן פאשא

ערך זה עוסק במצביא ומדינאי עות'מאני. אם התכוונתם לאדריכל החצר של הסולטאן, ראו .
סינאן פאשא, הידוע כקוג'ה סינאן פאשא, כלומר סינאן פאשא "הזקן" (טורקית: Koca Sinan Paşa, באלבנית Sinan Pashë Topojani,‏ 1506 – 3 באפריל 1596) היה מצביא ומדינאי עות'מאני שנולד באלבניה.
ביוגרפיה

סינאן נולד באלבניה, אז חלק מהאימפריה העות'מאנית, ביישוב טופויאן, על ידי קוקה, במשפחה עניה וגויס בצעירותו לחיל היניצ'רים. ייתכן כי הלך בעקבות אחיו איאז, שהגיע לתפקיד של ביילרביי. בשנת 1569 מונה למושל מצרים ועד שנת 1571 ניהל קרבות לכיבוש תימן. בשנת 1574 הוביל חיל משלוח גדול נגד תוניס והצליח לכבוש אותה מידי חיל המצב שהיה מורכב מאיטלקים וספרדים.
בשנת 1580 עמד סינאן בראש המלחמה נגד ממלכת פרס ועוד באותה שנה מונה לתפקיד "הווזיר הגדול" (מקביל לראש ממשלה). כישלון של סגנו, מוחמד פאשא, בהבאת אספקה לחיל המצב בטביליסי גרם לפיטורי סינאן מתפקידו. סינאן מונה למושל דמשק ובשנת 1589, לאחר "מרד היניצ'רים הגדול", מונה בפעם שנייה לתפקיד הווזיר הגדול. בשנת 1591, לאחר עוד מרד יניצ'רים, פוטר מתפקידו, אך בשנת 1593 נקרא בפעם שלישית לתפקיד הווזיר הגדול וניהל את המערכה נגד הונגריה. למרות הצלחתו במערכה נגד הונגריה הודח מתפקידו בשנת 1595 והוגלה, זמן קצר לאחר עלייתו לכס השלטון של מהמט השלישי. באוגוסט של אותה שנה נקרא לנהל את המערכה במונטניה, נגד מיכאי האמיץ. תבוסתו
בידי הרומנים בקרב קלוגרן הביאה להדחה נוספת, אך מותו של יורשו בתפקיד, שלושה ימים לאחר המינוי, פורש כאות משמים וסינאן מונה בפעם החמישית לתפקיד הווזיר הגדול.
למעשה להערכתו של הכרוניקון סלאניקי הסיבה האמיתית למינויו החוזר היה "בורסתו הגדולה וקשריו הרבים".
הוא סיים את חייו בפתאומיות בהשאירו אחריו הון עצום ללא יורשים.
לקריאה נוספת

Aurel Decei ,Istoria Imperiului Otoman,Editura ştiinţifică şi enciclopedică, Bucureşti, 1978 (ברומנית)
הערות שוליים

↑  A.Decei p. 280 .לפי הציטוט: Sinan paşa'nun kîsesi kebîr ve hâmileri kesîr.
| --- | --- |
בקרת זהויות :  NLI: 987007268269305171  PLWABN: 9811408533105606  BnF: cb12162554n (data)  CiNii: DA08320617  GND: 138213135  ISNI: 0000 0000 8132 5798  LCCN: n85302389  SUDOC: 097865338  TDVİA: koca-sinan-pasa  VcBA: 495/29088  VIAF: 54187848   WorldCat (עם VIAF): 54187848
עונת 2000/2001 בליגה הלאומית

עונת 2000/2001 בליגה הלאומית הייתה העונה השנייה של הליגה הלאומית כליגה השנייה בחשיבותה בכדורגל בישראל. הליגה החלה ב-11 באוגוסט 2000 והסתיימה ב-25 במאי 2001.
על ניצחון במשחק הוענקו שלוש נקודות ונקודה בודדת הוענקה על תיקו.
הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. לאחר שלב זה הליגה פוצלה לשני בתים וקבוצות בכל בית שיחקו ביניהם. בכך מספר המחזורים הכולל היה 38. העונה הסתיימה בניצחון של הפועל באר שבע שעלתה לעונת 2001/2002 לליגת העל לצד מכבי קריית גת.
מכבי עירוני קריית אתא והפועל ירושלים ירדו לליגה השלישית בסיום העונה.
עבד טיטי ממכבי אחי נצרת היה מלך השערים של העונה עם 22 כיבושים.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל באר שבע | 38 | 16 | 14 | 8 | 51 | 33 | 18 | 62 | עלו ליגה |
| 2 | מכבי קריית גת | 38 | 16 | 13 | 9 | 55 | 42 | 13 | 61 | עלו ליגה |
| 3 | בית"ר באר שבע | 38 | 15 | 15 | 8 | 61 | 46 | 15 | 60 | בית עליון |
| 4 | הפועל רמת גן | 38 | 13 | 13 | 12 | 45 | 49 | 4- | 52 | בית עליון |
| 5 | הכח רמת גן | 38 | 13 | 10 | 15 | 53 | 58 | 5- | 49 | בית עליון |
| 6 | הפועל בית שאן | 38 | 12 | 12 | 14 | 35 | 44 | 9- | 48 | בית עליון |
| 7 | בני סכנין | 38 | 14 | 11 | 13 | 45 | 43 | 2 | 51  | בית תחתון |
| 8 | הפועל כפר סבא | 38 | 13 | 12 | 13 | 48 | 40 | 8 | 50 | בית תחתון |
| 9 | מכבי הרצליה | 38 | 13 | 11 | 14 | 51 | 44 | 7 | 50 | בית תחתון |
| 10 | מכבי אחי נצרת | 38 | 14 | 8 | 16 | 43 | 45 | 2- | 50 | בית תחתון |
| 11 | מכבי עירוני קריית אתא | 38 | 9 | 14 | 15 | 55 | 68 | -13 | 41 | ירדו ליגה |
| 12 | הפועל ירושלים | 38 | 8 | 11 | 19 | 37 | 67 | 30- | 35 | ירדו ליגה |
↑  תוך הורדת שתי נקודות על אי-עמידה בחוקי התקציב
↑  תוך הורדת נקודה על חוזים כפולים עם השחקנים
↑  לפני תחילת העונה קבוצת מכבי עכו עברה לקריית אתא
סופיה דורותיאה, נסיכת וירטמברג

סופיה דורותיאה, נסיכת וירטמברג (Мария Фёдоровна, ‏25 באוקטובר 1759 - 5 בנובמבר 1828), ידועה גם בשם מריה פיודורובנה, קיסרית רוסיה, הייתה אשתו השנייה של הצאר הרוסי פאבל הראשון ואמם של שני קיסרים, אלכסנדר הראשון וניקולאי הראשון.
ביוגרפיה

סופיה דורותיאה נולדה ב-25 באוקטובר 1759 בשטטין שבפרוסיה (כיום העיר שצ'צ'ין שנמצאת בפולין), והייתה בתו הבכורה מתוך שמונה ילדים של פרידריך השני אויגן, דוכס וירטמברג ופרדריקה דורותיאה, מרקיזת ברנדנבורג-שוודט. בשנת 1769 עברה המשפחה להתגורר בטירת מונבליאר, הנמצאת ליד העיר בזל שבשווייץ (אז נמצאה בשטחה של דוכסות וירטמברג). מונבליאר נחשבה באותה התקופה למרכז תרבותי ודמויות אינטלקטואליות ופוליטיות רבות נהגו לבקר בטירה.
חינוכה של הנסיכה הצעירה היה מכוון בעיקר לכיוון האמנויות, אותן תאהב כל חייה. עד שהגיעה לגיל 16 סופיה ידעה גרמנית, צרפתית, איטלקית ולטינית. בהתאם לתקופה הנסיכה סופיה חונכה בהתאם לאופנה ולעידון הצרפתיים אולם בשילוב עם פשטות בורגנית גרמנית, והיא נחשבה לנערה נאה, עליזה, תמימה ועדינה.
ביוגרפיה > נישואין

בשנת 1773 נחשבה הנסיכה סופיה לאחת המועמדות לנישואים עם יורש הכתר הרוסי, פאבל פטרוביץ', לעתיד הצאר פאבל הראשון, אולם היא הייתה בת 14 בלבד וככלה נבחרה וילהלמינה, נסיכת הסן-דרמשטט. סופיה התארסה לנסיך לודוויג, לעתיד הדוכס הגדול של הסן ואחיה של הנסיכה וילהלמינה. אולם בשנת 1776, לאחר שהנסיך פאבל התאלמן מאשתו בשל לידה קשה, הציע פרידריך השני, מלך פרוסיה את הנסיכה סופיה בת ה-17 כאשתו השנייה. לודוויג, ארוסה של סופיה, קיבל פיצוי כספי בתמורה להפרת האירוסין.
הקיסרית הרוסיה יקטרינה השנייה שמחה מאוד על הבחירה בסופיה ככלתו החדשה של בנה הבכור. היא חשה כי לה ולנסיכה הצעירה יש הרבה מן המשותף, משום ששתיהן נולדו בשם סופיה בעיר שצ'צ'ין ושתיהן קיבלו חינוך דומה בילדותן. סופיה ופאבל נפגשו לראשונה בברלין שם ערך לכבודם פרידריך השני סעודה מפוארת. יום למחרת סופיה כתבה במכתב לחברה כי היא מאוהבת וגם פאבל כתב לאימו כי הוא מאוד מרוצה מהשידוך.
בחודש ספטמבר 1776 הגיעה הנסיכה סופיה לסנקט פטרבורג שם המירה את דתה לנצרות אורתודוקסית וקיבלה את השם והתואר החדשים מריה פיודורובנה, הנסיכה הגדולה של רוסיה. ב-7 באוקטובר נישאו רשמית בני הזוג.
ביוגרפיה > הנסיכה הגדולה של רוסיה

בתקופה שלאחר הגעתה של סופיה לרוסיה הקיסרית יקטרינה הייתה מוקסמת ממנה ואהבה את חברותה, אולם היחסים בין השתיים הדרדרו במהרה, שכן סופיה צידדה בבעלה בריבים התכופים בינו לבין אימו, וכוונותיה הטובות של הנסיכה להרגיע את המצב המתוח רק גרמו להחרפתו.
בדצמבר 1777 ילדה הנסיכה הגדולה את הראשון מבין עשרת ילדיה, הצאר לעתיד אלכסנדר הראשון. שלושה חודשים בלבד לאחר מכן הקיסרית לקחה את התינוק מאמו כדי לגדל אותו לפי רצונה ובלי התערבות הוריו. גם כאשר נולד בנם השני של מריה ופאבל, קונסטנטין, באפריל 1779 לקחה אותו יקטרינה תחת השגחתה. דבר זה יצר מתיחות גדולה בין סופיה לקיסרית. הנסיכה הגדולה מילאה את החלל שנותר לאחר שנלקחו ממנה ילדיה בעיצוב ארמון פבלובסק (אנ'), אותו נתנה יקטרינה לזוג הצעיר לרגל הולדת נכדה הראשון. מאמציה של מריה יצרו את אחד הארמונות היפים ביותר בכל רוסיה.
בשנת 1781 ביקשו מריה ופאבל רשות מהקיסרית לנסוע למערב אירופה. בספטמבר של אותה השנה הם יצאו למסע של 14 חודשים בפולין, אוסטריה, איטליה, צרפת, בלגיה, הולנד וגרמניה תחת השמות הבדויים "הרוזן והרוזנת של סברני". בדרך חזרה לרוסיה הזוג עצר בווירטמברג כדי לבקר את הוריה של הנסיכה הגדולה. בסוף 1782 הם חזרו לרוסיה שם מריה השקיעה את מרצה בארמון פבלובסק, בו היא ילדה ב-9 באוגוסט 1783 את הנסיכה אלכסנדרה, הראשונה מתוך שש בנות אותן תלד במהלך 12 השנים הקרובות. כדי לחגוג את היוולדה של אלכסנדרה העניקה הקיסרית יקטרינה כמתנה לזוג את ארמון גטצ'ינה, בו השקיע יורש העצר עבודה רבה עד שעלה לכס המלוכה. הקיסרית לא לקחה את בנותיהם של פאבל ומריה ונתנה להם לגדל אותן כרצונם.
ביוגרפיה > הקיסרית

לאחר 20 שנה בצילה של יקטרינה הגדולה הפכה מריה בשנת 1796 לקיסרית רוסיה כאשתו של פאבל הראשון. במהלך חייה של יקטרינה, מריה, כמו פאבל עצמו, לא יכלה להתערב בענייני המדינה, אולם עם עלייתו של בעלה לשלטון היא נכנסה לחיים הפוליטיים. הייתה לה השפעה רבה על פאבל אותה היא ניצלה כדי לקדם את חבריה בחצר.
מריה פיודורובנה נחשבה לאישה עם טעם משובח ביותר. ארמון גטצ'ינה, ארמון צארסקויה סלו, ארמון החורף בסנקט פטרבורג והארמיטאז' קושטו ורוהטו תחת השגחתה הצמודה. היא תמכה באמנויות ובמוסדות צדקה רבים, אולם אחת ממורשותיה החשובות ביותר לרוסיה הייתה יסוד בתי הספר לנשים במדינה. כקיסרית היא עזרה ככל יכולתה לרבים מקרוביה הגרמניים שאיבדו את הונם ואת רכושם לאחר מלחמות נפוליאון.
ביוגרפיה > אלמנותה

הקיסר פאבל נרצח ב-12 במרץ 1801 על ידי קצינים מורדים. בליל מותו מריה ניסתה לחקות את חמותה יקטרינה ולהכריז על עצמה כקיסרית במקום בעלה, אולם לאחר מספר ימים בנה אלכסנדר הניא אותה ממעשה זה. הצאר החדש השאיר את אימו בתפקיד האשה החשובה ביותר בחצר המלוכה הרוסית ופעמים רבות היא הייתה צועדת יחד איתו באירועים חשובים בעוד שאשתו, הקיסרית יליזבטה (לואיזה מבאדן), נאלצה לצעוד מאחוריהם. דבר זה גרם למרירות רבה בין מריה לכלתה.
מריה לא רק שמרה על מקומה בחצר המלכותית אלא גם נשארה אחראית על כל מוסדות הצדקה ונהנתה מהכנסה נאה. האירועים האלגנטים והעליזים אותם ארגנה, בהם היא הייתה לבושה בהידור רב עם משרתים רבים סביבה, עמדו בסתירה לחיי החצר הפשוטים אותם הנהיג הצאר אלכסנדר.
בשנים הראשונות לאחר התאלמנותה מריה השקיעה את תשומת לבה בעתידן של שלוש בנותיה שנותרו, ובחינוכם של שלושת ילדיה הצעירים. היא נחשבה לאם טובה ואוהבת, ולמרות ששני ילדיה הבכורים גודלו על ידי סבתם היא הצליחה לשמור איתם על יחסים קרובים כמו עם שאר ילדיה.
מעמדה הרם של הקיסרית האלמנה הפך את מעונה בפבלובסק למקום בו היו חייבים לבקר אנשי האצולה וגדולי האומה, אולם נסיונותיה להשפיע על מדיניותו של בנה לא צלחו. היא התנגדה נמרצות לנסיונותיו של אלכסנדר להגיע להסכם שלום עם נפוליאון, וכאשר הקיסר הצרפתי הציע לשאת את בתה, אנה פבלונה, לאשה, מריה התנגדה לכך.
גם כאשר הזדקנה מריה שמרה על רעננות נעוריה ועל בריאותה. חמישה מעשרת ילדיה נפטרו לפניה, כולל בנה הבכור אלכסנדר ואשתו. היא הייתה עדה לעלייתו לשלטון של בנה הצעיר ניקולאי והיה לה תפקיד חשוב בחינוכו של בנו, הצאר לעתיד אלכסנדר השני.
מריה פיודורובנה מתה בארמון פבלובסק ב-5 בנובמבר 1828 בגיל 69. הצארינות הרוסיות הבאות ראו בה כמודל לחיקוי ומעונה בפבלובסק נשמר, לפי הוראותיה, על ידי צאצאיה כפי שהיא השאירה אותו כמעין מוזיאון משפחתי, עד המהפכה הרוסית.
לעיתים קרובות היא נתנה ייעוץ פוליטי לילדיה, שהתייחסו אליה בכבוד רב. במותה התאבלו עמוקות במשפחה הקיסרית ויורשיה ראו בה מודל לחיקוי.
אישיותה

מריה פיודורובנה לא נחשבה ליפהפייה גדולה, אולם היא הייתה נאה, גבוהה ושמנמנה. היא אהבה את ההוד וההדר של חיי החצר הרוסית והתעניינה רבות באינטריגות הקטנות והרבות שהיו בו. מזגה הקל וסבלנותה היו חשובים ביותר כדי לשמור על חיי נישואים טובים, במיוחד עם בעל שהיה ידוע במזגו החם ובאופיו הרודני.
מריה אהבה מאוד את כל האומנויות והייתה כשרונית במיוחד בציור בצבעי מים, חריטה ועיצוב חפצים משנהב וענבר. היא הייתה מוזיקאית מחוננת וכן נחשבה כמומחית בגננות. בארמון פבלובסק היא סובבה את עצמה בסופרים ומשוררים רבים ונהגה לארגן לכבוד בעלה מופעים רבים. בנוסף לכל זה היא מצאה את הזמן להשקיע במוסדות צדקה וחינוך חשובים. היא ייסדה את המוסד לעיוורים סנקט פטרבורג וכן טיפחה את כישוריה של המוזיקאית העיוורת שרלוטה סרלינג.
ילדיה

מריה פיודורובנה והנסיך פאבל הביאו לעולם עשרה ילדים, מתוכם תשעה הגיעו לבגרות:
אלכסנדר הראשון (1777-1825) - ירש את אביו בתפקיד הצאר אך מת ממחלת הטיפוס ללא צאצאים.
קונסטנטין פבלוביץ' (1779-1831) - מונה על ידי אחיו אלכסנדר למושל פולין. נישא ליוליאנה, נסיכת סקסוניה-קובורג-זאלפלד (דודתה של ויקטוריה, מלכת הממלכה המאוחדת).
אלכסנדרה פבלובנה (1783-1801) - נישאה לארכידוכס יוזף, פלטין הונגריה.
ילנה פבלובנה (1784-1803) - נישאה לפרידריך לודוויג, נסיך הכתר של מקלנבורג-שוורין.
מריה פבלובנה (1786-1859) - נישאה לקרל פרידריך, הדוכס הגדול של סקסוניה-ויימאר-אייזנך. בתה אוגוסטה הייתה אשתו של וילהלם הראשון, קיסר גרמניה.
יקטרינה פבלובנה (1788-1819) - נישאה תחילה לגאורג, דוכס אולדנבורג, ולאחר מכן לוילהלם הראשון, מלך וירטמברג. בתה סופיה הייתה אשתו של וילם השלישי, מלך הולנד.
אולגה פבלובנה (1792-1795)
אנה פבלובנה (1795-1865) - נישאה לוילם השני, מלך הולנד.
ניקולאי הראשון (1796-1855) - ירש את אחיו אלכסנדר בתפקיד הצאר.
מיכאיל פאבלוביץ' (1798-1849) - נישא לשרלוטה, נסיכת וירטמברג.
עבדאללה אידריס

עבדאללה אידריס (בערבית: عبد الله إدريس, בתעתיק מדויק: עבדאללה אדריס; נולד ב-16 באוגוסט 1999 באיחוד האמירויות הערביות) הוא כדורגלן אמירתי המשחק בעמדת הבלם בקבוצת אל-ג'זירה מליגת העל של איחוד האמירויות הערביות ובנבחרת איחוד האמירויות.
קריירת מועדונים

אידריס גדל במחלקת הנוער של אל-ג'זירה, והחל לשחק בקבוצה הבוגרת של המועדון בשנת 2018 במסגרת ליגת העל של איחוד האמירויות הערביות.
קריירה בינלאומית

אידריס נכלל בסגל נבחרת איחוד האמירויות הערביות עד גיל 23 לטורניר גביע אסיה עד גיל 23 בשנת 2022, וערך שתי הופעות בטורניר.
ב-25 במרץ 2023 ערך אידריס את הופעת הבכורה שלו בנבחרת איחוד האמירויות הערביות, בתיקו 0-0 נגד נבחרת טג'יקיסטן במשחק ידידות.
נכלל בסגל נבחרת איחוד האמירויות הערביות לטורניר גביע אסיה 2023.
תארים

אליפות איחוד האמירויות הערביות (1): 2020/2021
הסופר קאפ האמירתי (1): 2021/2022
הערות שוליים

↑  بعثة منتخبنا الأولمبي تصل طشقند באתר הרשמי של התאחדות הכדורגל של איחוד האמירויות הערביות, 30 במאי 2022 (בערבית)
↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
| נבחרת איחוד האמירויות הערביות – גביע אסיה בכדורגל 2023 |
| --- | --- | --- |
|  1 ח'סיף •  2 אידריס •  3 סולטאן •  4 אל-האשמי •  5 סאלמין •  6 ראשד •  7 מבח'ות •  8 א-זעאבי •  9 על. סאלח •  10 לימה •   11 קאנדו •  12 אל-חמאדי • 13 אל-עטאס •  14 חמד • 15 נאדר • 16 עבאס • 17 עיסא • 18 רמדאן • 19 אבראהים • 20 א-רסאני • 21 ח. עבדאללה • 22 תווחיד • 23 עאדל • 24 א. עבדאללה • 25 עב. סאלח • 26 נאסר • מאמן: בנטו |  1 ח'סיף •  2 אידריס •  3 סולטאן •  4 אל-האשמי •  5 סאלמין •  6 ראשד •  7 מבח'ות •  8 א-זעאבי •  9 על. סאלח •  10 לימה •   11 קאנדו •  12 אל-חמאדי • 13 אל-עטאס •  14 חמד • 15 נאדר • 16 עבאס • 17 עיסא • 18 רמדאן • 19 אבראהים • 20 א-רסאני • 21 ח. עבדאללה • 22 תווחיד • 23 עאדל • 24 א. עבדאללה • 25 עב. סאלח • 26 נאסר • מאמן: בנטו | איחוד האמירויות הערביות |
| --- | --- |
בקרת זהויות :  VIAF: 265145909981127020258   WorldCat (עם VIAF): 265145909981127020258
סמאוג

| --- | --- |

סמאוג
 סוג:  אויב ראשי
 שם ספר:  ההוביט
 יוצרים:  ג'ון רונלד רעואל טולקין
 גילום הדמות:  בנדיקט קמברבאץ', פרנסיס דה וולף, ג'יימס הוראן, ריצ'רד בון 
 מידע
 גזע:  דרקון
 מין:  זכר
 מומחיות:  לחימה, תעופה
 כוחות:  יריקת אש
 תאריך פטירה:  2941
 מקום פטירה:  Esgaroth 
 דמויות קשורות
 אויבים:  אורקים, גמדים, מיאר, בני אדם, בני לילית
 
סְמַאוּג (באנגלית: Smaug; נכתב גם סמוג) הוא דרקון שמופיע בספריו של ג'.ר.ר. טולקין ובעיקר בספר "ההוביט". סמאוג ידוע כמי שהרס את העיר דייל ואת ממלכת הגמדים שבבטן ההר (ארבור). שישים שנה לאחר מכן מצא את מותו בידי בארד הקשת.[דרושה הבהרה]
בספר ההוביט

בשנת 2770, הגיעו לאוזניו של סמאוג הדרקון עוצמתה הכבירה ועושרה של ממלכת הגמדים בהר הבודד והעומד בראשה, המלך תרור. הוא תקף בפתאומיות את העיר והשמיד מן המארב את צבא הגמדים שיצא לקראתו. הגמדים ששרדו (וביניהם תורין צינת-אלון) נמלטו לכל רוח. לאחר מכן סמאוג קיבץ את כל הזהב שמצא בעיר המסמוכה דייל, למרבץ אדיר באולם הראשי, עליו נהג לשכב. בשנים שלאחר מכן נהג סמאוג לתקוף ולטרוף בני אדם מהעיר דייל, עד שנחרבה עד ליסוד. מאז שכב סמאוג ללא מעש על הזהב במשך 60 שנה.
בשנת 2941 תורין (בנו של תריין ונכדו של תרור) חזר להר עם תריסר גמדים וההוביט בילבו בגינס כדי לנסות להחזיר את האוצר לידיהם. לאחר הרפתקאות רבות הגיעה החבורה לחורבות העיר. דרך דלת סודית שמובילה להר, נכנס ההוביט בילבו למעונו של סמאוג. לאחר שהצליח לגנוב גביע מהאוצר, סמאוג התעורר וכמעט חיסל את בילבו. סמאוג ביהירותו התרברב בשריון שלבטנו, העשוי כסף טהור. אולם בילבו הבחין כי בצדו השמאלי, באזור הלב, השריון הותיר חשופה את בטנו של סמאוג. בילבו אץ לסיפר לגמדים על הרפתקאתו הנוראה. קיכלי זקן אחד שמע על עקב האכילס שזיהה בילבו ועף לעיר האגם.
בינתיים סמאוג יצא כדי להרוג את בילבו והגמדים, אך נכשל. הוא לכד אותם בתוך המעבר הסודי. מתוך דבריו של בילבו (שדיבר על "משיט החביות") הסיק סמאוג כי החבורה נעזרה באנשי עיר האגם כדי להטריד אותו. הוא עף אליה והחל להחריבה, ולאחר קרב קצר כל חיילי העיר ברחו מלבד מנהיגם ברד, נצר למלכי דייל הקדומים. אז הגיע הקיכלי ואמר לברד את אשר שמע במרומי ההר. ברד ראה את הקשקש החסר וירה בקשתו את החץ השחור האחרון שנותר לו לעבר נקודת התורפה של סמאוג, והוא צלל אל האגם ברעש אדיר.
בסרט ההוביט

בטרילוגיית סרטי ההוביט מוצג סמאוג כויברן, סוג של דרקון באגדות האנגליות. זאת בניגוד לתיאורו בספר כ"תולעת", סוג של דרקון גרמאני (אנ').
הערות שוליים

↑  על אף שכוונת המוציא לפועל של התוכנית - גנדלף הייתה ללא ספק לחסל את סמאוג - דבר שככל הנראה לא העלו הגמדים על דעתם, לא בשלב הראשון של המסע בכל אופן
| הלגנדריום של טולקין: עולם הפנטזיה של ג'>  ר. ר. טולקין |
| --- | --- | --- |
| ספרים | ראשית הימים והעידן הראשון: הסילמריליון (שלושת הסיפורים הגדולים: ילדי הורין • מפלת גונדולין • סיפורם של ברן ולות'יין)  העידן השני: סיפורים שלא נשלמו  העידן השלישי: ההוביט • שר הטבעות  כרכים נוספים: הרפתקאות תום בומבדיל • עץ ועלה • תולדות הארץ התיכונה |  |
| עיבודים קולנועיים וטלוויזיוניים | ההוביט (1977) • שר הטבעות (1978) • שיבת המלך (1980) • המצוד אחר גולום • ניצוץ של תקווה • טרילוגיית שר הטבעות (אחוות הטבעת • שני הצריחים • שיבת המלך) • טרילוגיית ההוביט (מסע בלתי צפוי • מפלתו של סמאוג • קרב חמשת הצבאות) • שר הטבעות: טבעות הכוח • סדרת הטלוויזיה "ההוביטים" • שר הטבעות: מלחמת הרוהירים |  |
| דמויות | אאומר • אאורל • אארנדיל • אורוון • אזוג • אילובטר • איסילדור • אלרונד (משפחת אלרונד) • אראגורן • ארוון • בולג • בורומיר • בילבו בגינס • בלג קותליון • ברד הקשת • ברן • גולום • גיל גלד • גילדור • גימלי • גלדור הגבוה • גלדריאל • גנדלף • הואור • הורין תליון • טואור • טורין טורמבר • לגולאס • מורגות' • מורוון אלדוון • מיגלין • מים הגמד • מריאדוק ברנדיבאק • נאזגול • ניינור ניניאל • סאורון (העין) • סארומן • סמאוג • סמוויז גמג'י • פינגולפין • פינווה • פינרוד • פרגרין טוק • פרודו בגינס • פרמיר • קירדן • רדגסט • תאודן • תום בומבדיל • תורין צינת-אלון • תינגול סיעות העלפים: האברי • האלדר • הנולדור • הטלרי • הסינדר |  |
| מקומות | מקומות כלליים: אאה • אמן • ארדה • הארץ התיכונה • הארצות הדרומיות • בלריאנד • ולינור • ים בלגירארץ ר'ון • ימת ר'ון •   מהעידן הראשון: ממלכות הארץ התיכונה • ההרים הכחולים • הימרינג • אנפאוגלית • היתלום • אנגבנד • הלקרקסה (שלוש ממלכות העלפים: גונדולין • דוריאת • נרגותרונד) מהעידן השני והשלישי: נומנור • גונדור • ארנור • מינס טירית • מורדור • ים נורנן • רוהן (רשימת מלכים) • מוריה (קהזד דום) • לות'לוריין • ריוונדל • הפלך • ארבור • יער-אופל • קירית אונגול • מיתלונד • אוסגיליאת • ברד דור |  |
| יצורים אגדיים וגזעים | אורק • אדם (אדין • דונאדין) • עלפים • גמד • דרקון • הוביט • וארג • ולאר • מיאר (איסטרי) • בלרוג |  |
| קרבות | מהעידן הראשון: מלחמות בלריאנד (דגור-נואין-גיליאת • דגור אגלרב • דגור ברגולך • נירנית ארנוידיאד • מלחמת החרון) מהעידן השני: מלחמת הברית האחרונה מהעידן השלישי: האסון בשדות הסיפנים • קרב חמשת הצבאות • מלחמת הטבעת (קרב שדות הפלנור) |  |
| שפות | קווניה • סינדרין • הלשון השחורה |  |
| שונות | מושגים • מושגים בארץ התיכונה • המועצה הלבנה • הברית האחרונה • טבעות הכוח • מיתריל • פלנטיר • תורין ושותפיו • Into the West  • כריסטופר טולקין • טולקין (סרט) • השיר האחרון של בילבו |  |
ערך זה הוא קצרמרבנושא ספרות. אתם מוזמנים לתרום לוויקיפדיה ו.
עבדאללה אבן אבי בכר

| --- | --- |
 לידה:  610 מכה
 פטירה:  633 (בגיל 23 בערך)
 השקפה דתית:  אסלאם 
 בן או בת זוג:  Atika bint Zayd 
 
עבּדאללה אבּן אבּי בּכּר (ערבית: عبدالله ابن أبي بكر, 610–633) היה בנו של אבו בכר, אחיה של עאישה ואחד מהצחאבה.
ילדות

עבדאללה נולד במכה. אביו היה אַבּוּ בַּכְּר עַבְּד אללַּהּ בְּן אַבִּי קֻחַאפַה עֻתְ'מַאן בְּן כַּעְב א-תִּימִיּ אלְ-קֻרַשִׁיּ, אמו הייתה קֻטילה בנת עבד אל-עֻזא, שהייתה האישה הראשונה של אבו בכר. הוריו התגרשו זמן קצר לאחר לידתו.
בספטמבר 622, כאשר אבו בכר ומוחמד הגרו ממכה, הורה אבו בכר לבנו להקשיב כל יום לשיחותיהם של המבוגרים, ולמסור לו ולמוחמד את החדשות היומיות.
נישואים

עבדאללה לקח לאישה את עאתכּה בנת זיד, משוררת מבני עדי, שהיו תת-שבט בשבט קורייש.
לעבדאללה ועאתכּה לא היו ילדים.
פטירה

עבדאללה נפטר בינואר 633, כתוצאה מפציעה ישנה שהזדהמה. הפציעה כתוצאה מחץ שספג בקרב שהתרחש 3 שנים קודם לכן, בשנת 630.
לאחר מותו, אשתו ספדה לו במילים "אני נשבעת שהנשמה שלי תמשיך להתאבל עליך, והאפר יישאר על עורי".
הערות שוליים

↑  Muhammad ibn Saad, תרגום: Bewley, A, The Women of Madina, כרך 8, London: Ta-Ha Publishers, 1995
| --- | --- |
בקרת זהויות :  TDVİA: abdullah-b-ebu-bekir-es-siddik 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
עוזיה גליל

| --- | --- |

 לידה:  27 באפריל 1925 ממלכת רומניה בוקרשט, רומניה
 פטירה:  9 ביוני 2021 (בגיל 96) ישראל חיפה, ישראל
 מקום מגורים:  ישראל ישראל
 מקום קבורה:  בית הקברות היהודי שדה יהושע (כפר סמיר) 
 עיסוק:  מהנדס חשמל, תעשיין
 מוסדות:  הטכניון – מכון טכנולוגי לישראל 
 פרסים והוקרה:  פרס ישראל (1997)  פרס יושב-ראש הכנסת לאיכות החיים (1986) 
 הערות:  מייסד חברת אלרון
 תרומות עיקריות
 פיתוח מוצרי אלקטרוניקה
 
עוזיה גליל (27 באפריל 1925 – 9 ביוני 2021) היה מהנדס, ממציא ואיש עסקים ישראלי, מייסד חברת "אלרון" ויו"ר דירקטוריון "אלביט". ממקימי וחלוצי תעשיית ההיי-טק בישראל. חתן פרס ישראל לשנת 1997.